Diari Oficial de la Generalitat Valenciana


Sumari del DOGV 8467, del 18-01-2019 (2019/388)

RESOLUCIÓ de 21 de desembre de 2018, de la Vicepresidència i Conselleria d'Igualtat i Polítiques Inclusives, per la qual es prorroguen els acords d'acció concertada en matèria de serveis socials en el sector d'atenció a persones amb diversitat funcional per a l'any 2019.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8467

Data del DOGV
:   18-01-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/388


Data del document
:   21-12-2018

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Correcció d'errades

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives

RESOLUCIÓ de 21 de desembre de 2018, de la Vicepresidència i Conselleria d'Igualtat i Polítiques Inclusives, per la qual es prorroguen els acords d'acció concertada en matèria de serveis socials en el sector d'atenció a persones amb diversitat funcional per a l'any 2019.  
 [2019/388]  
Antecedents de fet  
I. Per Resolució de 15 de març de 2018, de la Vicepresidència i Conselleria d'Igualtat i Polítiques Inclusives (DOGV 8261, 26.03.2018), es convoquen els acords d'acció concertada en matèria de serveis socials en el sector d'atenció a persones amb diversitat funcional per a l'any 2018, que en l'apartat tercer estableix que es podrà procedir, per raó d'interés públic i amb anterioritat a la data de finalització, a l'ampliació del període de vigència de l'acord d'acció concertada, mitjançant pròrroga anual, de mutu acord, dels serveis concertats per un màxim de dos anys.  
II. Per Resolució de 27 de juliol de 2018, del director general de Diversitat Funcional (DOGV 8349, 28.07.2018), es va resoldre el procediment de selecció d'entitats d'iniciativa social per a acollir-se al règim d'acords d'acció concertada en matèria de serveis socials en el sector d'atenció a persones amb diversitat funcional, que aprova el concert de serveis i places de centres d'atenció social a persones amb diversitat funcional, que consten en l'annex 1 d'aquesta resolució, i també l'import total corresponent per a l'any 2018.  
En aquesta resolució, apartat primer, s'estableix que «els concerts socials que se subscriguen tindran una durada d'un any, d'acord amb el que s'estableix en la convocatòria, des de la data d'efectes fixada en la resolució i el document de formalització, i finalitzarà el dia 31 de desembre de 2018, sense perjudici de la seua possible pròrroga».  
III. Per Resolució de 19 de novembre de 2018, del director general de Diversitat Funcional, es resol iniciar d'ofici el procediment de pròrroga dels acords d'acció concertada en matèria de serveis socials en el sector d'atenció a persones amb diversitat funcional, que han sigut resolts i formalitzats en aquest exercici.  
A les entitats d'iniciativa social, que han subscrit i formalitzat concerts socials en aquest sector en l'exercici 2018, se'ls va notificar l'inici d'ofici del procediment de pròrroga, i se'ls va concedir el corresponent tràmit d'audiència, per un termini de cinc dies hàbils.  
IV. Les entitats d'iniciativa social han mostrat la seua conformitat a la proposta de pròrroga del concert social per un any, i mitjançant un informe de la Direcció Territorial de la Conselleria d'Igualtat i Polítiques Inclusives s'ha acreditat que compleixen els requisits per a la pròrroga.  
  
Fonaments de dret  
I. La Vicepresidència i Conselleria d'Igualtat i Polítiques Inclusives és el màxim òrgan encarregat de la direcció i execució de la política del Consell en matèria de polítiques de prestació social, serveis socials i persones amb diversitat funcional, entre altres sectors de l'acció social, d'acord amb el que estableix l'article 1 del Decret 14/2018, de 23 de febrer, del Consell, pel qual s'aprova el Reglament orgànic i funcional de la Vicepresidència i Conselleria d'Igualtat i Polítiques Inclusives.  
  
II. El Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social, regula la pròrroga dels concerts en el títol VII (articles 34 a 36), i estableix la possibilitat de pròrroga a sol·licitud de les entitats o l'inici del procediment de pròrroga, d'ofici, per part del corresponent centre directiu.  
  
III. D'acord amb el que estableix l'article 35 de l'esmentat Decret 181/2017, de 17 de novembre, del Consell, constitueixen requisits i circumstàncies habilitadors de la pròrroga: que el servei estiga realitzant-se de conformitat per part de l'Administració, que l'entitat concertada continue complint els requisits necessaris per a l'acció concertada i que hi haja consignació pressupostària adequada i suficient per a això.  
IV. La pròrroga de places i serveis concertats per a l'any 2019 es realitza mantenint els mòduls econòmics, import de places concertades, import per transport en cas de centres ocupacionals, i import total concertat amb cada entitat i centre, aprovades per Resolució de 27 de juliol de 2018, del director general de Diversitat Funcional, que va ser objecte de publicació en el DOGV com a acord d'acció concertada per a l'any 2018.  
No obstant això, les places de centres i serveis corresponents a ampliació de places i serveis de nova creació, que van ser objecte de concessió per Resolució de 27 de juliol de 2018, del director general de Diversitat Funcional, han sigut objecte, si escau, d'actualització del mòdul econòmic, acollint-se al que es disposa en l'article 22.5, paràgraf segon, de l'annex I (condicions generals) de la Resolució de 15 de març de 2018, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en el sector d'atenció a persones amb diversitat funcional, que estableix, en cas de prorrogar-se la vigència i durada del concert, que «el mòdul corresponent a aquestes places s'actualitzarà d'acord amb el grau de discapacitat de les persones usuàries que les hagen ocupades aquestes en l'exercici anterior».  
I per tot això, de conformitat amb el que es disposa en el procediment de pròrroga de concerts socials, que es regula en els articles 34 a 36 del Decret 181/2017, de 17 de novembre, del Consell, a proposta del director general de Diversitat Funcional, resolc:  
  
Primer  
Aprovar la pròrroga per a l'any 2019 de l'acord d'acció concertada i el concert de serveis i places de centres d'atenció social a persones amb diversitat funcional que s'han concedit i formalitzat en document de concert social el 2018.  
  
Segon  
Aprovar el manteniment del nombre de places i serveis concertats en l'exercici 2018, per a l'any 2019, d'acord amb els mòduls econòmics que consten en l'annex d'aquesta resolució, amb la identificació de l'entitat titular, CIF, tipologia de centre, nombre de places concertades i import de l'anualitat 2019.  
L'aprovació de la pròrroga de concerts socials per a l'any 2019, per import total de 550.170.054,70 ?, s'efectua amb efectes de l'1 de gener al 31 de desembre de 2019, a càrrec del crèdit consignat en el programa pressupostari 313.40, Diversitat funcional, capítol IV, aplicació pressupostària S6738, previst en el projecte de Llei de pressupost de la Generalitat per a l'exercici 2019, i la despesa i l'import dels concerts socials quedaran condicionats a l'aprovació i l'existència de crèdit adequat i suficient en el pressupost.  
  
Tercer  
La formalització de la pròrroga acordada es realitzarà dins del termini de 30 dies, a comptar des de l'endemà de la publicació de la present resolució en el DOGV, mitjançant una addenda al document de formalització de concert social subscrit el 2018.  
  
València, 21 de desembre de 2018.- La vicepresidenta del Consell y consellera d'Igualtat i Polítiques Inclusives: Mónica Oltra Jarque.